Nr. L 335/24 De Europæiske Fællesskabers Tidende 30. 11. 83 KOMMISSIONENS FORORDNING (EØF) Nr. 3359/83 af 29. november 1983 om ændring af forordning (EØF) nr. 2226/78 og forordning (EØF) nr. 3042/83 for så vidt angår de produkter, der kan opkøbes ved intervention i Forbundsrepu- blikken Tyskland, samt koefficienterne for disse i oksekødsektoren KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (!), senest ændret ved akten vedrørende Grækenlands tiltrædelse, særlig artikel 6, stk. 5, litra c), og ud fra følgende betragtninger : Opkøbspriserne ved intervention inden for oksekød- sektoren er blevet fastsat ved Kommissionens forord- ning (EØF) nr. 3042/83 (?) ; de i artikel 6, stk. 1, i forordning (EØF) nr. 805/68 omhandlede  koefficienter er blevet fastsat ved Kommissionens forordning (EØF) nr. 2226/78 (?), senest ændret ved forordning (EØF) nr. 2427/83 (%) ; i henhold til artikel 1 i Rådets forordning (EØF) nr. 1302/73 (?), senest ændret ved forordning (EØF) nr. 427/77 (9), skal de kvaliteter af og de tilbudsformer for de varer, der er genstand for interventionsorganernes opkøb, bestemmes under hensyn til på den ene side nødvendigheden af at sikre en effektiv markedsstøtte og ligevægt mellem det pågældende marked og markedet for konkurrerende animalske produkter, og på den anden side det finansielle ansvar, som påhviler Fællesskabet på dette område ; anvendelsen af disse kriterier i den nuværende markedssituation for oksekød gør det hensigtsmæssigt, at »Ochsen A« udelades i listen over de produkter, der kan opkøbes ved intervention i Forbundsrepublikken Tyskland ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Oksekød — UDSTEDT FØLGENDE FORORDNING : Artikel 1 Bilag I til forordning (EØF) nr. 2226/78 affattes som angivet i bilag I til denne forordning. Artikel 2 Bilaget til forordning (EØF) nr. 3042/83 affattes som angivet i bilag II til denne forordning. Artikel 3 Denne forordning træder i kraft på dagen for offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. november 1983. ()) EFT nr. L 148 af 28. 6. 1968, s. 24. (?) EFT nr. L 297 af 29. 10. 1983, s. 16. () EFT nr. L 261 af 26. 9. 1978, s. S. () EFT nr. L 238 af 27. 8. 1983, s. 22. () EFT nr. L 132 af 19. 5. 1973, s. 3. () EFT nr. L 61 af 5. 3. 1977, s. 16. ! På Kommissionens vegne Poul DALSAGER Medlem af Kommissionen